Hinnangud selles osas, kas see plaan õnnestub, on vastuolulised. Sõjaliselt näib edu olevat võimalik, sest Taliban on nõrgestatud ja selle juhtimine segamini löödud. Afganistani armee on astunud pika sammu edasi ning suudab rohkem vastutust võtta. Nii ISAFi koalitsioonivägede kui ka Afganistani esindajad kinnitavad kohaliku armee enesekindlust ja innukust, mida tuleb kohati lausa taltsutada. Aina tõhusamalt tegutsevad ka Afganistani eriüksused.